
									  73. St-1179/2018

R E P U B L I K A  H R V A T S K A 

R J E Š E N J E 

	Trgovački sud u Zagrebu, po sucu Ivi Karin Šipek, u stečajnom predmetu povodom zahtjeva FINANCIJSKE AGENCIJE, RC Zagreb, Trg svibanjskih žrtava 1995. 1, OIB: 85821130368, za provedbu skraćenog stečajnog postupka nad dužnikom REFLEX ZAGREB d.o.o. Zagreb, Petrovaradinska 5-5A, MBS: 080495418, OIB: 40903703652, dana 19. studenog 2018.

	r i j e š i o  j e 	

Obustavlja se skraćeni stečajni postupak nad dužnikom REFLEX ZAGREB d.o.o. Zagreb, Petrovaradinska 5-5A, MBS: 080495418, OIB: 40903703652.

Obrazloženje

Financijska agencija podnijela je ovom sudu na temelju odredbe čl. 429 st. 1 Stečajnog zakona ("Narodne novine" broj 71/15 i 104/17, dalje u tekstu: SZ) zahtjev za provedbu skraćenog stečajnog postupka nad dužnikom REFLEX ZAGREB d.o.o. Zagreb, Petrovaradinska 5-5A, MBS: 080495418, OIB: 40903703652.
Prema odredbi čl. 428 st. 1. SZ  sud će provesti skraćeni stečajni postupak nad pravnom osobom ako su ispunjene sljedeće pretpostavke: 
· ako nema zaposlenih, 
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i
· ako nisu ispunjene pretpostavke za pokretanje drugog postupka radi brisanja iz sudskoga registra. 
Sud je temeljem čl. 430. SZ-a na mrežnoj stranici e-Oglasna ploča suda objavio oglas kojim je pozvao osobe ovlaštene za zastupanje dužnika po zakonu u roku 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, uz upozorenje na pravne posljedice nepodnošenja takvog prijedloga.
Dužnik je 20. rujna 2018. podnio sudu javnobilježnički ovjerovljen popis imovine i obveza na propisanom obrascu iz kojeg proizlazi da dužnik ima imovine.
	Kako iz navedenog proizlazi da u konkretnom slučaju nisu ispunjene pretpostavke za provedbu skraćenog stečajnog postupka koji završava otvaranjem i istovremenim zaključenjem skraćenog stečajnog postupka (čl. 431. SZ-a), odlučeno je primjenom odredbe čl. 433. SZ-a kao u izreci ovog rješenja.
Nakon pravomoćnosti ovog rješenja, posebnim će se rješenjem odlučiti da li će se nad gore navedenim dužnikom pokrenuti prethodni postupak ili će rješenjem odmah otvoriti redovni stečajni postupak (čl. 433. SZ-a).

[bookmark: _GoBack]				U Zagrebu, 19. studenog 2018.

SUDAC
Iva Karin Šipek



UPUTA O PRAVNOM LIJEKU
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 (osam) dana ovome sudu u 3 (tri) primjerka.  






image1.png




